Oriflame
Oriflame Holding AG (Oriflame) terini parvarish qilish, shaxsiy parvarish, parfyumeriya va rangli kosmetika, sogʻlom oziq-ovqat mahsulotlari va aksessuarlar ishlab chiqish va sotishga ixtisoslashgan Shvetsiya-Shveysariya kompaniyasi. 2004-yildan 2015-yilgacha kompaniyaning aksiyalari NASDAQ OMX Nordic Stokgolm fond birjasida sotilgan va kompaniya Lyuksemburgda „Oriflame Cosmetics SA“ nomi bilan roʻyxatdan oʻtgan. 2015-yilda kompaniyada asosiy guruh qayta tashkil etilgan, roʻyxatga olish Lyuksemburgdan Shveytsariyaga oʻzgartirilgan. 2015-yil iyul oyidan boshlab „Oriflame Holding AG“ aksiyalari NASDAQ OMX Nordic roʻyxatiga kiritilgan. Kompaniyaning mahsulotlarni ishlab chiqish markazlari Stokgolm va Dublinda joylashgan. Kompaniya maʼlumotlariga koʻra, dunyoning 63 mamlakatida, oʻz mahsulotlarini veb-saytlarda va muntazam yangilanib turadigan kataloglarga muvofiq taklif qiladi. Oriflame kompaniyasi toʻgʻridan-toʻgʻri sotish usuli bilan ishlaydi (oʻz mahsulotlarini toʻgʻridan-toʻgʻri onlayn yoki oflayn, kompaniyaning hamkorlari – maslahatchilar orqali sotish).